प्रजनन काल तथा घोंसला: इसके जोड़ा बनाने का समय जुलाई से सितम्बर तक उत्तर भारत तथा नवम्बर से मार्च तक दक्षिण भारत में रहता है। उस समय ये किसी जल स्रोत के पास पेड़ पर टहनियों का भद्दा सा घोंसला बनाते हैं। घोंसले के अन्दर के भाग को कोमल घास-फूस और पत्तियों से मुलायम बना दिया जाता है। घोंसले ऊंचे पेड़ों पर झुण्ड में या कभी-कभी एक ही पेड़ पर कई घोसले भी देखे गए हैं। समय आने पर मादा इसमें ३-६ तक अण्‍डे देती है। जो थोड़े चौड़े और अंडाकार तथा गहरे समुद्री हरे/नीले रंग के होते हैं। अण्डों का आकार लगभग २.२७*१.६६ इंच का होता है।